tomron87/hebrew-wikipedia-sentences-corpus huggingface dataset:
בסוס או בשמו המלכותי ארתחשׁשׂתא החמישי (Bessos או Bessus; הוצא להורג ב-329 לפנה"ס) היה אריסטוקרט פרסי חשוב שהיה אחשדרפן באקטריה בעת מלחמותיו של אלכסנדר הגדול.
עיקר פרסומו הגיע בעקבות בגידתו בדריווש השלישי לאחר תבוסתו של דריווש בקרב גאוגמלה נגד אלכסנדר הגדול.
בסוס רצח את דריווש, הכריז על עצמו כמלך החוקי של האימפריה הפרסית והנהיג את ההתנגדות הפרסית נגד אלכסנדר הגדול.
בסופו של דבר נתפס והוצא להורג על ידי אלכסנדר.
בסוס מונה לאחשדרפן באקטריה (אזור אפגניסטן של ימינו) בשנת 336 לפנה"ס.
בתור אחשדרפן באקטריה שלט גם על סוגדיאנה (כיום טג'יקיסטן) ואזור הספר ההודי (צפון פקיסטן המודרנית).
באקטריה הייתה סאטרפיה חשובה מאוד בחלק המזרחי של האימפריה הפרסית.
חלק גדול מתושביה של באקטריה חיו אורח חיים חצי-נוודי וערים גדולות היו נדירות יחסית באזור זה.
הבאקטרים הצטיינו בתור קשתים רכובים.
סוגדיאנה הייתה ארצם של סוחרים ממולחים שיצרו קשרים עם המזרח הרחוק, בכלל זה עם סין והיו בין הגורמים החשובים על דרך המשי.
תפקידו החשוב ביותר של אחשדרפן באקטריה היה שמירה על שקט בגבולות המזרחיים של האימפריה כנגד השבטים הסקיתים הלוחמניים שנהגו לפשוט מעת לעת לאזור.
בשנת 334 פלש אלכסנדר הגדול לאימפריה הפרסית.
בהתחלה הותיר דריווש השלישי את הטיפול בפלישה למושלי המחוזות באסיה הקטנה, אך אלה ניגפו בקרב גרניקוס (334 לפנה"ס).
דריווש גייס את הצבא המלכותי ויצא נגד אלכסנדר הגדול, אך הפסיד בקרב איסוס (333 לפנה"ס).
דריווש אסף במשך כמה שנים צבא גדול נוסף וגייס הפעם את כל כוחותיו, בכלל זה את הצבאות הבאקטרים תחת פיקודו של בסוס.
הצבא הפרסי המלכותי הגדול פגש את הצבא המוקדוני בקרב גאוגמלה ב-1 באוקטובר 331 לפנה"ס.
בסוס פיקד על האגף השמאלי וניצב ישירות מול אלכסנדר הגדול שתפס את מקומו באגף הימני היווני-מוקדוני.
בסוס ניסה לקפל את האגף הימני של אלכסנדר הגדול על ידי התקפות נמרצות של פרשים באקטרים קלים בשילוב עם פרשים כבדים.
אך אלכסנדר הצליח להדוף את ההתקפה, ניצל את יציאת הכוחות הפרסיים להתקפה נגדו והטיל את ההטיירוי, הפרשים הכבדים של מוקדון, לתוך הפרצה ישירות לעבר דריווש.
דריווש לא עמד בפרץ וברח.
לאחר בריחתו של דריווש השלישי התפזר הצבא הפרסי ובסוס יחד איתם.
אלכסנדר הגדול יצא דרומה לכיבוש בבל ואילו שרידי הצבא הפרסי יחד עם דריווש ובסוס נסוגו מזרחה, לעבר האזור שבו שלט בסוס.
כחצי שנה לאחר הקרב ביולי 330 לפנה"ס) רצח בסוס יחד עם קושרים נוספים כמו נברזנס (Nabarzanes) וברסיינטס (Barsaëntes) את דריווש והכריז על עצמו כמלך החוקי של האימפריה הפרסית תחת השם המלכותי של ארתחששתא החמישי.
אלכסנדר טען שהוא המלך החוקי של האימפריה הפרסית ושל אסיה כולה ולכן לא יכול היה להשלים עם התואר המלכותי שלקח לעצמו בסוס.
אלכסנדר הכריז על בסוס כמורד במלכות.
אלכסנדר לא התמהמה זמן רב בבבל ויצא למזרח.
בסוס שחש בטוח בעצמו ונותר בבאקטרה, בירת באקטריה (כיום בלך בצפון אפגניסטן) בלי להתכונן לפלישה של אלכסנדר הגדול.
התקפתו של אלכסנדר התחילה באביב 329 לפנה"ס ובסוס ברח מבאקטרה מחשש לגורלו.
בסוס ניסה למצוא מחסה בסוגדיאנה, אך נבגד על ידי קציניו.
אלה מסרו אותו לידיו של אלכסנדר הגדול.
אלכסנדר הגדול, שראה בו מורד במלכות, החליט להעניש את בסוס בצורה אכזרית מאוד על רציחתו של דריווש השלישי.
בסוס עונה והוטל בו מום, בהתאם למנהג הפרסי.
לאחר מכן נצלב או שגופו נקרע לשני חלקים.
בסט וסטרן היא רשת מלונות אמריקנית בפריסה עולמית.
הרשת היא מותג המלונאות הגדול בעולם מבחינת מספר בתי המלון המופעלים באמצעותו (אף על פי שקבוצת אינטרקונטיננטל הכוללת בתוכה מספר מותגים, היא רשת המלונות הגדולה בעולם).
סך הכול (נכון ל-2013) מפעילה בסט וסטרן כ-4,000 בתי מלון מדרגות שונות ובהם למעלה מ-311,000 חדרים ביותר מ-100 מדינות.
בסט וסטרן הוקמה בשנים שלאחר מלחמת העולם השנייה.
בתקופה זו, היו רוב בתי המלון מבנים גדולים הממוקמים במרכזי הערים או בתי הארחה קטנים ומשפחתיים הממוקמים בעיירות ובצידי הדרכים.
בתקופה זו החלה לפעול בקליפורניה רשת בלתי פורמלית של בתי מלון עצמאיים אשר הציגו סטנדרטים משותפים של שירותי האירוח.
Guertin) את הרשת הבלתי פורמלית כבסיס לרשת המודרנית.
מקור השם בסט וסטרן לרשת נובע ממיקומם הראשוני של בתי המלון שפעלו ברשת, ממערב לנהר המיסיסיפי בארצות הברית.
עד לשנת 1964 ניהלה בסט וסטרן מערך שיווק משותף עם רשת מלונאות נוספת בשם "פונדקי איכות" (Quality Inns) שהייתה פרוסה בעיקר ממזרח למיסיסיפי ולכן לא התחרו ביניהן.
השותפות לא צלחה מבחינה עסקית והחל משנה זו החלה בסט וסטרן בניסיון התרחבות עצמית לאזורים הללו תחת המותג "בסט איסטרן".
החל משנת 1967 הופסק השימוש במיתוג המופרד וכל מלונות הרשת בארצות הברית אוחדו תחת המותג המשותף "בסט וסטרן".
תהליך השיווק המוצלח של המותג הפך את החברה בשנות ה-70 לרשת המלונות הגדולה בעולם.
בשנת 1978 החלה הרשת לפעול בבריטניה, וסיכמה עם בתי מלון בבעלות פרטית הממוקמים בנקודות מפתח על פעילות בסטנדרטים מלונאיים משותפים תחת המותג שלה.
כיום פועלים בבריטניה 280 מלונות של הרשת.
בשנת 1981 החלה בשיתוף פעולה ומיתוג מחדש של רשת מלונות באוסטרליה.
בשנת 2007 נכנסה הרשת לפעילות בניו זילנד באמצעות הסכם למיתוג מחדש ושיתוף פעולה עם רשת מקומית.
כיום פועלים באוסטרליה 194 מלונות ובניו זילנד 11 מלונות במותג הרשת.
במדינות אחרות בעולם פועלת הרשת במספרים קטנים יותר של עד עשרות בודדות בכל מדינה.
בישראל מפעילה הרשת החל משנת 2007 מלון סוויטות הממוקם ברחוב הירקון בתל אביב.
עד לשנת 1985 הצהירה בסט וסטרן על עצמה כקואופרטיב.
החל משנה זו נקבע כי מבחינה משפטית מדובר ברשת זכיינות על כל המשתמע מכך מבחינה משפטית ומיסויית למרות שהיא פועלת כגוף ללא כוונת רווח.
המודל העסקי של בסט וסטרן מבוסס על גביית העלות בתוספת מרווח (קוסט פלוס) עבור כל חדר מושכר.
המלונות אינם בבעלות הרשת ופועלים עצמאית.
הרעיון מאחורי מודל הפעלה זה הוא יצירת מחויבות של הבעלים לשמירת איכות האירוח ושביעות רצון הלקוחות לאורך זמן.
הרשת קובעת סטנדרטים משותפים ומחייבים של שירותי האירוח לכל בתי המלון הממותגים שלה.
המלונות עצמם רשאים לשמר מאפיינים ייחודיים לעצמם אך מחויבים לזהות את עצמם כחלק מן הרשת באמצעות שילוט ושילוב שם המותג בשם המלון המקורי.
המלונות המסונפים לרשת כוללים את כל הסוגים ורמות האירוח המקובלים בתחום, החל במוטלים ובתי הארחה קטנים בצידי דרכים ועד למלונות בשירות מלא בעלי 4 כוכבים.
משנת 2011 ממתגת הרשת את בתי המלון בשלוש רמות של איכות ושירות בבתי המלון והחדרים, החל מחדרים המצוידים בריהוט פשוט ובסיסי ושירותי מלון מינימליים ועד חדרי יוקרה בבתי מלון מפוארים הכוללים מסעדות, חדרי עסקים, בריכה, שירותי כביסה וכדומה.
נכון לשנת 2012 הועסקו בחברה 1254 עובדים והכנסותיה עמדו על 6 מיליארד דולר.
בסוף כל יום הוא אלבומו ה-18 של הזמר אייל גולן, אשר יצא לאור ב-24 במרץ 2015. האלבום זכה בפלטינה כפולה על מכירת 60 אלף עותקים תוך יומיים מצאתו לאור.
ההפקה המוזיקלית והעיבודים של מרבית שירי האלבום הופקדו בידיו של יעקב למאי.
לפני יציאת האלבום יצאו שני סינגלים.
ב-3 בנובמבר 2014 הוציא לאור גולן את הסינגל הראשון מתוך האלבום.
את השיר כתב יוסי גיספן, והלחין עדי לאון.
ב-11 בינואר 2015 הוצא לאור הסינגל השני, שהוקדש לבנו התינוק יאן, למילים של ידי סהר חגי, לחן של ניצן קייקוב, עיבוד והפקה מוזיקלית של יעקב למאי.
אמו של יאן - רוסלנה רודינה צילמה את עטיפת הסינגל.
בסטאי הוא אתר טבע של תצורת סלעים המתנשאים לגובה 194 מטר מעל נהר אלבה, 35 ק"מ דרומית-מזרחית לדרזדן, גרמניה.
השם הוא מהמילה Bastion (מבצר) בגלל הסלעים הזקופים כמבצר ובגלל מבצר קטן שהיה במקום ושרידיו נראים עד היום.
הסלעים נוצרו לפני כמיליון שנה כתוצאה משינויים טקטונים ומארוזיה.
האתר נמצא בתוך שמורת טבע גדולה הנקראת שווייץ הסקסונית, הנמשכת גם מעבר לגבול עם צ'כיה ונקראת שם "בוהמיה השווייצרית".
בסטאי משמש כ-אטרקציה תיירותית למעלה מ-200 שנים.
ב-1824 נבנה גשר עץ המחבר בין מספר סלעים לנוחיות המבקרים.
ב-1851 הוא הוחלף בגשר אבן.
ב-22 בנובמבר 2000 נבקע סלע גדול הנקרא Wartturm ושליש ממנו, במשקל 800 טון, צנח לתוך עמק האלבה.
למרבה המזל לא היו נפגעים.
הסלע הזה נצפה מאחת מנקודות התצפית בבסטאי.
מנקודות התצפית על הסלעים ניתן לצפות על עיקול האלבה והר Lilienstein.
שני אלמנטים אלה מהווים את הסמליל של שמורת סקסוניה השווייצרית.
מאז איחוד גרמניה פותח המקום, נעשה יותר נגיש והוא נחשב לאטרקציה תיירותית פופולרית.
בסטה יה (בספרדית: ; בתרגום לעברית: מספיק ודי) היה תנועה שורשית ספרדית שאיגדה אזרחים לפעילות דיפלומטית נגד טרור ואלימות.
הארגון הוקם כיוזמה אזרחית בחבל הבסקים שבצפון ספרד על מנת להגן על תושבי האזור מאט"א, ארגון טרור בסקי לאומני חמוש המעורב בפעולות אלימות במסגרת מאבקו לעצמאות מדינית לחבל הבסקים.
המאבק על עצמאות חבל הבסקים התחיל כבר במאה ה-19, אך הסכסוך הפך לאלים רק עם היווסדותו והתערבותו של ארגון אט"א בשנת 1959, והוא הסכסוך האלים הארוך ביותר בתולדות מערב אירופה המודרנית.
אף על פי שממשלות ספרד, צרפת, בריטניה וארצות הברית הגדירו את אט"א כארגון טרור, פעולותיהן כנגדו היו מעטות ולא מועילות לדעת מייסדי ארגון בסטה יה, ועל כן הוא נוסד.
כמו כן, משמעות שמו של הארגון, "מספיק ודי", מבטאת את הייאוש של אזרחי ספרד ומערב אירופה כולו מהמאבק הארוך והמתמשך על עצמאות חבל הבסקים.
הארגון זכה בפרס סחרוב לחופש המחשבה על שלוש יוזמות בסן סבסטיאן בשנת 2000: התכנסויות אזרחיות פתוחות בעיר סאן סבסטיאן ביום חמישי הראשון בכל חודש החל מיוני, שמטרתן הבעת הזדהות עם אזרחים המאוימים ומותקפים בשל תמיכתם בערכים דמוקרטיים.
מחאה שקטה באוקטובר שנערכה תחת הסיסמה: "Por la libertad, ETA kampora" ("למען החופש, הוציאו את אט"א") ונכחו בה מעל ל-100,000 אנשים.
הפגנה באוקטובר תחת הכותרת: "Por la vida y la libertad.
Defendamos lo que nos une: Estatuto y Constitución" ("למען החיים והחופש, תנו לנו להגן על מה שמאחד אותנו: המשפט והחוקה").
הייתה זו הזכייה הראשונה של ארגון אירופאי בפרס סחרוב המוענק על ידי הפרלמנט האירופי.
הארגון מגדיר את עצמו בתור ארגון א-פוליטי ואינו שואף להתאגד לכדי מפלגה ולהתמודד בבחירות, זאת על מנת שלא להתחרות עם מפלגות וקבוצות אזרחיות אחרות המעוניינות להשיג את אותן המטרות בהן מעוניין הארגון.
יתר על כן, לארגון אין הנהגה קבועה ואין בתוכו היררכיה מקצועית.
במקום זאת, בכל פעם שיש צורך לייצג את הארגון בפומבי, חברי הארגון ממנים דובר מטעמם בעזרת שיטת הסכמת הרוב.
לדוגמה, בעת הזכייה בפרס סחרוב, מייצג הארגון היה פרננדו סאוואטר, פילוסוף פעיל בארגון.
לצד פעולותיו הנרחבות כנגד הטרור בספרד ובייחוד בחבל הבסקים, ארגון בסטה יה פועל בעוד מספר מדינות דוברות ספרדית, ומטרותיו העיקריות משתנות ממדינה למדינה.
למשל, בפוארטו ריקו ובגואטמלה מטרותיו העיקריות של הארגון הן ייעול מערכת המשפט ומערכת החינוך במדינות הללו ושינוי הרגלי התרבות של תושביהן.
זאת על מנת להביא למיגור השחיתות השלטונית והפשיעה ברחובות.
כמו כן, בקולומביה מטרתו העיקרית של הארגון היא לעודד ולתמוך כלכלית באזרחים המארגנים מחאות נגד השלטון במדינה.
לעומת זאת, פעילות הארגון בעיר מלגה הנמצאת בדרום ספרד מתמקדת בשיפור שירותי הבריאות והרווחה לתושבי האזור.
מטרה נוספת אותה שואף להשיג הארגון בכל המדינות בהן הוא פועל היא הפסקת ההתעללות בחיות, בעיקר מלחמות השוורים.
כדי לעשות זאת, הארגון יוזם הפגנות והתכנסויות אזרחיות הקוראות להפסקת ההתעללות, מגייס כספים למען עמותות בעלי חיים ומפעיל מתנדבים בשטח.
אחת מהפעולות הבולטות והמצליחות ביותר שננקטו בנושא זה על ידי הארגון הייתה הקמפיין "קולומביה ללא מלחמות שוורים" (Colombia sin toreo) באוקטובר 2017, בו השתתפו עשרות ידוענים דוברי ספרדית.
הארגון ממומן כולו על ידי תרומות של אזרחים פרטיים ושל עמותת מיגל אנג'ל בלנקו (Miguel Angel Blanco foundation's) שמימנה הפגנה שערך הארגון בספטמבר 2000 למען הגנה על המשפט והחוקה בספרד.
הארגון מחזיק בדעה שלילית על התנהלות ישראל בסכסוך הישראלי-פלסטיני, וטוען כי פעולותיה בשטחים, כדוגמת הריסת בתי מחבלים, משליטות טרור על הפלסטינים ושוללות מהם זכויות אדם בסיסיות.
לפיכך הארגון פועל בשיתוף פעולה עם ארגונים פרו-פלסטינים שונים ומעודד חרם מדיני וכלכלי על ישראל.
הארגון התפרק בשנת 2007 ומייצגיו באותו הזמן ייסדו את המפלגה Unión Progreso y Democracia (איחוד, התקדמות ודמוקרטיה) ב-26 בספטמבר באותה השנה, בספרד.
מייסדי המפלגה מגדירים אותה כמפלגה סוציאל-ליברלית, הדוגלת בשימור הערכים הדמוקרטיים בחוקה ואיחוד ספרד, בדומה לארגון ממנו נוסדה.
כמו כן, המפלגה ממשיכה להילחם למען מטרות רבות שבסטה יה פעל להשיגן, כגון המאבק במלחמות השוורים.
בסטיאן אוצ'יפקה הוא כדורגלן עבר גרמני אשר שיחק בעמדת המגן השמאלי.
אוצ'יפקה שיחק כנער במועדונים מקומיים של ברגיש גלדבאך, ובשנת 1999, כאשר היה בן 10, התגלה על ידי סקאוטים של באייר לברקוזן.
אוצ'יפקה העביר את כל נעוריו בבאייר לברקוזן, ובשנת 2008 החל להשתייך לסגל של הקבוצה הבכירה.
עם זאת, אוצ'יפקה לא שיחק בבונדסליגה כלל במדי באייר לברקוזן, וכבר בעונת 2008/09 הושאל להנזה רוסטוק מהבונדסליגה השנייה.
בעונת 2008/09 אוצ'יפקה והנזה רוסטוק סיימו את העונה במקום ה-14 בבונדסליגה השנייה, כשאוצ'יפקה שיחק כשחקן הרכב קבוע.
במחצית הראשונה של עונת 2009/10 אוצ'יפקה המשיך לשחק בקביעות בהנזה רוסטוק, אך בפגרת החורף חזר לבאייר לברקוזן והושאל שוב, הפעם לפ.צ.
סנט פאולי, גם היא מהבונדסליגה השנייה.
עד מהרה הפך אוצ'יפקה לחלק חשוב בפ.צ.
סנט פאולי, והעפיל עם הקבוצה לבונדסליגה בתום עונת 2009/10. בעונת 2010/11 אוצ'יפקה המשיך את תקופת ההשאלה בסנט פאולי, וערך 20 הופעות, בעונה שבסיומה נשרה סנט פאולי בחזרה לבונדסליגה השנייה מהמקום האחרון.
בעונת 2011/12 חזר אוצ'יפקה לסגל של באייר לברקוזן, ולראשונה שיחק במדיה במסגרת הבונדסליגה.
עם זאת, אוצ'יפקה לא הצליח לתקוע יתד בקבוצת נעוריו, וערך תשע הופעות ליגה ושלוש הופעות במסגרת ליגת האלופות בלבד.
בבונדסליגה הגיע אוצ'יפקה עם באייר לברקוזן למקום החמישי, ובליגת האלופות נטל חלק בתבוסה 1–7 לברצלונה בשמינית הגמר, כאשר החליף את רנאטו אוגוסטו.
בתום עונת 2011/12 עזב אוצ'יפקה את באייר לברקוזן, אליה השתייך במשך 13 שנים, ועבר לאיינטרכט פרנקפורט.
אוצ'יפקה עד מהרה השתלב בהגנת הקבוצה, ושיתף פעולה עם קרלוס סמבראנו, סבסטיאן יונג, סטפנו סלוצי, אנדרסון במבה וסבסטיאן רודה.
בתום עונת 2012/13 סיימו פרנקפורט ואוצ'יפקה במקום השישי בבונדסליגה והשיגו כרטיס למפעל הליגה האירופית.
בעונת 2013/14 אוצ'יפקה ופרנקפורט סיימו במקום ה-13 בבונדסליגה, ובליגה האירופית צלחו את שלב הבתים והודחו בשלב הנוק אאוט הראשון על ידי פורטו בשערי חוץ.
בעונת 2014/15 סיימו אוצ'יפקה ופרנקפורט במקום התשיעי בבונדסליגה.
במחזור ה-32 של עונה זו הבקיע אוצ'יפקה את שער הליגה הראשון שלו במדי פרנקפורט, בניצחון 1–3 על הופנהיים.
באותה עונה האריך אוצ'יפקה את חוזהו בפרנקפורט עד לתום עונת 2017/18. בעונת 2015/16 פרנקפורט ואוצ'יפקה נאבקו במאבקי תחתית, וסיימו את העונה במקום ה-16. מיקום זה אילץ אותם להתמודד במבחני הישרדות על המקום בבונדסליגה מול נירנברג שסיימה שלישית בבונדסליגה השנייה.
אוצ'יפקה שיחק את מלוא הדקות בשני המשחקים שהסתיימו בתיקו 1-1 בקומרצבנק ארנה בפרנקפורט, וניצחון 0–1 של פרנקפורט בנירנברג, דבר שהשאיר את אוצ'יפקה ופרנקפורט בבונדסליגה.
בעונת 2016/17 סיימו אוצ'יפקה ופרנקפורט במקום ה-11 בבונדסליגה, כשהקבוצה נחלשה במחזורים האחרונים, לאחר שבחלק גדול מהעונה פרנקפורט הייתה במקומות המובילים לגביעי אירופה.
בתום עונת 2016/17 עזב אוצ'יפקה את איינטרכט פרנקפורט, וחתם בשאלקה 04. אוצ'יפקה השתלב מיד בהגנה של שאלקה, וערך את הופעת הבכורה שלו במחזור הראשון של עונת 2017/18, בו ניצחה שאלקה 0–2 את ר.ב.
עונה זו הסתיימה בצורה מוצלחת עבור אוצ'יפקה ושאלקה, שסיימו במקום השני בבונדסליגה והבטיחו מקום בליגת האלופות לעונת 2018/19. העונות הבאות היו מוצלחות פחות.
אוצ'יפקה ושאלקה סיימו את עונת 2018/19 ואת עונת 2019/20 בחלק התחתון של הטבלה, ובעונת 2020/21 סיימו במקום האחרון ונשרו לבונדסליגה השנייה.
לאחר ירידת הליגה עם שאלקה, חתם אוצ'יפקה בקיץ 2021 באוניון ברלין מהבונדסליגה.
ב-16 בספטמבר ערך הופעת בכורה בניצחון 0–2 על ולפסבורג.
עד לסיום העונה ערך 18 הופעות במדי אוניון ברלין, וסייע לה לסיים במקום החמישי המפתיע.
ב-22 ביולי 2022, לאחר עונה אחת באוניון ברלין, חתם אוצ'יפקה בארמיניה בילפלד מהבונדסליגה השנייה.
אוצ'יפקה היה שחקן הרכב בעונתו היחידה בקבוצה, 2022/23, אך לא הצליח למנוע את נשירתה אל הליגה הגרמנית השלישית, בעקבות הפסד בצמד מבחני הישרדות מול והן ויסבאדן.
בקיץ 2023 הודיע על פרישה ממשחק פעיל.
אוצ'יפקה שיחק בנבחרות הצעירות של גרמניה.
לאוצ'יפקה עמדה האפשרות לשחק בנבחרת פולין עקב העובדה שיש לו שורשים פולניים במשפחה, אך הוא מעולם לא מימש אפשרות זו.
בסטיה היא קומונה ועיר בקורסיקה עילית שבצרפת, הנמצאת בקצה הצפון-מזרחי של האי קורסיקה.
היא העיר בעלת מספר התושבים השני בגודלו באי אחרי אז'אקסיו, עם 45,596 תושבים בשנת 2016. עד שנת 2018 (אז שני מחוזות קורסיקה אוחדו) הייתה בירת מחוז קורסיקה עילית.
בסטיה היא עיר הנמל והמסחר המרכזית באי.
בסטיה ממוקמת בצפון מזרח קורסיקה, בבסיסו של חצי האי כף קורס (Cap Corse), והיא כאמור עיר הנמל המרכזית באי.
היא נמצאת כ-35 ק"מ דרומה מקצהו הצפוני של כף קורס, כ-50 ק"מ מערבה מהאי האיטלקי אלבה, וכ-90 ק"מ מאיטליה היבשתית.
בסטיה ממוקמת בין מורדותיו המזרחיים של ההר "סרה די פיניו" (Serra di Pigno), שגובהו 960 מטר, לבין הים.
בשל ההר העיר התפתחה ברצועה צרה ברוחב של כ-1.5 ק"מ קרוב לחוף הים.
האקלים בעיר הוא ים תיכוני.
הטמפרטורה הממוצעת השנתית היא 15.5°C, ויש בממוצע כ-5 ימים בשנה בהם היא יורדת מתחת ל-0°C.
באזור יורד גשם רב, אך העיר נהנית גם מכ-240 ימי שמש בממוצע בשנה.
ישנן שלוש דרכי גישה מרכזיות לבסטיה.
הכביש הראשי המוביל לעיר הוא כביש T11 (עד שנת 2014 נקרא N193), המגיע מדרום.
כביש בינעירוני זה מחבר את בסטיה עם רוב שאר הערים והעיירות באי קורסיקה, כגון אז'אקסיו, קלווי, פורטו וקיו וקורטי, וכן עם נמל התעופה בסטיה-פורטה.
מכיוון מערב, כביש D81 מוביל לעיירה סן פלורן, ומכיוון צפון כביש D80 הוא כביש לולאה מסביב לחצי האי כף קורס.
תחנת הרכבת בסטיה היא חלק ממסילות הברזל של קורסיקה (Chemins de Fer de la Corse), והיא הנקודה הצפונית ביותר אליה מערכת המסילות מגיעה.
מבסטיה יוצאות רכבות המגיעות לאז'אקסיו ולקלווי.
על אף גודלו הצנוע, נמל בסטיה הוא הנמל הצרפתי העמוס ביותר מבחינת מספר נוסעים לחופו של הים התיכון, ובשנת 2017 שירת קרוב ל-2.2 מיליון נוסעים.
רוב הנוסעים מגיעים בעונת התיירות בחודשי הקיץ, בין יוני לספטמבר.
את העיר משרת נמל התעופה בסטיה-פורטה (Aéroport de Bastia-Poretta), הנמצא בעיירה לוצ'אנה, כ-16 ק"מ דרומית לבסטיה.
זהו נמל התעופה השני בגודלו בקורסיקה מבחינת מספר נוסעים אחרי נמל התעופה אז'אקסיו נפוליאון בונפרטה, ובשנת 2018 עברו בו כמיליון וחצי נוסעים.
מהנמל יוצאות טיסות סדירות לפריז, מרסיי, ליון וניס, וכן טיסות עונתיות לערים רבות באירופה כמו לונדון, ז'נבה וקלן.
בשנת 1378 החליט המושל הג'נובי לאונלו לומליני (Leonello Lomellini) להעביר את מקום מושבו צפונה על מנת להתקרב לעיר ג'נובה עצמה, ולבנות מבצר (bastiglia באיטלקית, ומכאן שמה של העיר) היכן שכיום נמצאת העיר בסטיה.
המקום שלט על נמל דיג שנקרא אז פורטו קארדו (Porto Cardo), וכיום הרובע באזור נקרא טרה וקיה (Terra Vecchia).
יורשיו של לומנילי נשארו במקום ובנו מסביב לנמל ביצורים; תושבים מג'נובה החלו להתיישב בשטח המבוצר, וייסדו רובע חדש (כיום Terra Nova).
במהלך מלחמות העצמאות של קורסיקה (1729–1796) נגד רפובליקת ג'נובה, ולאחר מכן נגד צרפת, בסטיה הפכה להיות זירת קרב בשל מיקומה האסטרטגי אל מול איטליה.
רק לאחר שני ניסיונות והתערבות של הצי הבריטי נכבשה העיר הבצורה מידי הצרפתים בשנת 1794. לאחר כיבוש העיר העביר המשנה למלך (viceroy) הבריטי, סר גילברט אליוט, את בירת הממלכה האנגלו-קורסיקאית קצרת הימים (1794–1796) לבסטיה.
קורסיקה נכבשה מחדש על ידי צרפת ב-1796, ונפוליאון קבע ב-1811 את בירת האי כאז'אקסיו, עיר הולדתו.
בשנת 1862 הוקם הנמל החדש (Le Nouveau Port) על מנת לעמוד בצורכי המסחר ההולכים וגוברים בין קורסיקה לבין איטליה וצרפת.
הנמל הפך להיות עמוד התווך של הכלכלה המקומית, וייצא בעיקר תוצרת חקלאית מהאזורים הפוריים שמסביב לבסטיה.
במלחמת העולם השנייה ספגה העיר נזקים כבדים מהפצצות בעלות הברית, ובניינים רבים בה הושמדו.
לאחר המלחמה בסטיה עלתה בהדרגתיות כמרכז כלכלי חשוב באי קורסיקה, עם הנמל הגדול והמפותח ביותר בו.
ספורטינג קלוב דה בסטיה הוא מועדון הכדורגל של העיר.
אצטדיון ארמאן-סזרי (Stade Armand-Cesari) בו משחקת הקבוצה נמצא העיירה השכנה פוריאני (Furiani) מדרום לבסטיה.
הישג השיא של המועדון הוא זכייה בגביע צרפת בשנת 1981 ובגביע האינטרטוטו ב-1997.
בסט פרנדס קבוצה חברי הצמד צ'אק טיילורטרנט ברטהאורנג' קאסידיקריס סטטלנדר שם/שמות בסט פרנדס גבהים טיילור: 1.88 מטרבארטה: 1.85 מטר משקל כולל 184 ק"ג חברי הקבוצה לשעבר וילר יוטה תאריך הקמה 30 באוגוסט 2013 שנות פעילות 2013–היום
בסט פרנדס היא קבוצת היאבקות מקצועית אשר מורכבת במקור מצמד המתאבקים צ'אק טיילור (מוכר גם כצ'אקי טי) וטרנט ברטה (מוכר גם כטרנט?
או ברטה), המופיעים בארגון ההיאבקות All Elite Wrestling (AEW).
הצמד הוקם ב-30 באוגוסט 2013, כשאחד מהישגיהם הוא זכייה בטורניר ה-DDT4 של ארגון ההיאבקות Pro Wrestling Guerrilla (PWG).
תחת ארגון ההיאבקות AEW, הם בדרך כלל מובלים לזירה על ידי המתאבק אורנג' קאסידי והמתאבקת קריס סטטלנדר.
השניים ערכו את קרב הבכורה שלהם ביחד תחת שמות הבמה צ'אק טיילור וטרנט?
במסגרת הלילה השני של אירוע "הקרב של לוס אנג'לס" של ארגון ההיאבקות Pro Wrestling Guerrilla (PWG), שערך ב-31 באוגוסט 2013. בקרב זה הם צוותו יחד למתאבק ג'ואי ריאן ויחדיו שלושתם גברו על בי-בוי, תומאסו צ'אמפה ווילי מאק.
ב-31 בינואר 2014, השניים לקחו חלק בטורניר הזוגות המסורתי של הארגון, שנקרא Dynamite Duumvirate Tag Team Title Tournament או בשמו המקוצר DDT4. הם זכו בטורניר זה, כשביחד הם גברו על זוגות כמו RockNES Monsters (ג'וני גודטיים וג'וני יומה), אדם קול וקווין סטין ו-The Inner City Machine Guns (ריץ' סוואן וריקושט).
הם כשלו בניסיונם לזכות בחגורות האליפות של הארגון, כשהפסידו ליאנג באקס (מאט וניק ג'קסון) באירוע Mystery Vortex II, שנערך ב-28 במרץ 2014.
הבסט פרנדס הופיעו לראשונה בארגון ההיאבקות ROH ב-14 במאי 2017, כשביחד עם חברו של בארטה לצמד Roppongi Vice, רוקי רומרו, הם גברו על חברי קבוצת הבולט קלאב (היאנג באקס ואדם פייג').
ב-10 באוקטובר, צ'אקי טי ובארטה ניצחו את האדיקשן (כריסטופר דניאלס וקאז) כדי להפוך לטוענים לכתר לאליפות הזוגות של ROH.
לעומת זאת, הם לא הצליחו לזכות בתואר זה כשהפסידו למוטור סיטי מאשין גאנס (אלכס שלי וכריס סייבן) באירוע Final Battle, שנערך ב-15 בדצמבר.
הבסט פרנדס ערכו את קרב הבכורה שלהם בארגון ההיאבקות היפני New Japan Pro-Wrestling (NJPW) בלילה השני של ליגת הזוגות העולמית לשנת 2017, שנערכה ב-19 בנובמבר, כשהם ייצגו את קבוצת כאוס.
הצמד רשם מאזן של ארבעה ניצחונות ושלושה הפסדים וכתוצאה מכך כשל בהעפלתו לשלבים המכריעים.
ב-7 בפברואר 2019, דווח שפרופילי המתאבקים שלהם הוסרו מאתר האינטרנט של NJPW, מה שהעיד על שחרורם מהארגון.
ב-7 בפברואר 2019, הבסט פרנדס הופיעו במהלך עצרת בלאס וגאס של הארגון ההיאבקות All Elite Wrestling (AEW), כשלאחר מכן נודע שהם הוחתמו בארגון.
באירוע הראשון של הארגון, שנקרא Double or Nothing, ונערך ב-25 במאי, השניים גברו על אנחליקו וג'ק אוואנס.
במופע המקדים לאירוע Fyter Fest, שנערך ב-29 ביוני, הם הצליחו לנצח בקרב זוגות משולש את SoCal Uncensored (פרנקי קאזריאן וסקורפיו סקיי) ופרייבט פארטי (אייזיאה קאסידי ומארק קוון).
לאחר מכן, הם לקחו חלק בטורניר אשר קבע את אלופי הזוגות הראשונים של AEW, כשהם הודחו כבר בסיבוב הראשון על ידי SoCal Uncensored.
באירוע All Out, שנערך ב-31 באוגוסט, הם נחלו הפסד לדארק אורדר (איוול אונו וסטו גרייסון).
בחודשים שבאו לאחר מכן, השניים החלו להתיידד עם המתאבק אורנג' קאסידי, כשביחד הם יצרו קבוצה.
במופע המקדים לאירוע Double or Nothing, בסט פרנדס גברו על פרייבט פארטי בקרב זוגות אשר קבע את הטוענים לכתר לאליפות הזוגות של AEW.
ב-10 ביוני בפרק של התוכנית Dynamite, בסט פרנדס ואורנג' קאסידי ניצחו את The Inner Circle (ג'ייק הייגר, סנטנה ואורטיז), ולאחר מכן הם הותקפו על ידי כריס ג'ריקו וחברי הקבוצה ואף גרמו לקאסידי לדמם לאחר שחבטו בו בעזרת שק מלא בתפוזים.
שבוע לאחר מכן בפרק של התוכנית Dynamite, בסט פרנדס הניחו על כף המאזניים את המועמדות שלהם לאליפות הזוגות בקרב נגד Le Sex Gods (כריס ג'ריקו וסמי גווארה), שבסופו טיילור וטרנט ניצחו ושמרו על הטעונה לכתר לאחר שקאסידי, שהיה מחופש לצלם, גרם לגווארה למעוד ואיפשר לטרנט לבצע את ההצמדה לניצחון.
לאחר הקרב, קאסידי תקף את ג'ריקו.
בלילה הראשון של הספיישל Fyter Fest, שנערך ב-1 ביולי, בסט פרנדס כשלו בניסיונם לזכות בחגורות אליפות הזוגות.
בחודש אוגוסט, בזמן שקאסידי היה מעורב בפיוד עם כריס ג'ריקו, טרנט וטיילור פתחו בפיוד מול סנטנה ואורטיז לאחר שהאחרונים השחיתו את המכונית של אמא של טרנט בתגובה להפסדם ב-5 באוגוסט במסגרת קרב זוגות.
ב-2 בספטמבר, בסט פרנדס הפסידו בקרב החוזר לסנטנה ואורטיז.
שבועיים לאחר מכן, בסט פרנדס ניצחו את סנטנה ואורטיז בקרב חניה.
באירוע Revolution, שנערך ב-7 במרץ 2021, צ'אק טיילור ואורנג' קאסידי הפסידו בקרב זוגות לקיפ סביאן ומירו.
במופע המקדים לאירוע All Out, שנערך ב-5 בספטמבר, בסט פרנדס (אורנג' קאסידי, צ'אק טיילור ווילר יוטה) וג'וראסיק אקספרס (ג'ונגל בוי ולוצ'סאורוס) ניצחו את הארדי פאמילי אופיס (מאט הארדי ופרייבט פארטי (אייזיאה קאסידי ומארק קוון)) וההייבריד 2 (אנחליקו וג'ק אוואנס).
המתאבק הפופולרי ביותר של השנה (2020) – קאסידי
בסוריה (Insyriated) הוא שמו של סרט דרמה בלגי משנת 2017 בבימויו של פיליפ ואן ליאו.
הוא הוקרן במדור פנורמה בפסטיבל הסרטים הבינלאומי בברלין ה-67, שם זכה בפרס הקהל.
בטקס פרסי המגריט השמיני זכה הסרט בכל ששת הפרסים שהיה מועמד להם ובכך השתווה בשיא הזכיות בפרסי המגריט לסרט "מר אף אחד", כולל הסרט הטוב ביותר והבמאי הטוב ביותר לואן ליאו.
היאם עבאס – אום יאזן
דיאמנד בו עבוד – חלימה
מוחסן עבאס – אבו מונצר
בסחור המעלות הוא סרט אימה, פשע ופילם נואר אמריקאי משנת 1946 בבימויו של רוברט סיודמק, עם דורותי מקגוויר, אתל ברימור ורונדה פלמינג בתפקידים הראשיים.
התסריט מבוסס על הספר "Some Must Watch" של אתל לינה ווייט משנת 1933. העלילה היא על צעירה אילמת בעיירה בורמונט בתחילת המאה ה-20 השרוייה בפחד בגלל רוצח סדרתי שחונק נשים בעלות מום.
אתל ברימור הייתה מועמדת לפרס אוסקר לשחקנית המשנה הטובה ביותר.
חלק מהסרט מתנהל בחושך לאור נר על גרם מדרגות לולייני כשעינו של הרוצח (עינו של הבמאי סיודמק) עוקבת.
ב-1964 עובד הספר לסרט טלוויזיה בהשתתפות אליזבת מונטגומרי וליליאן גיש, ב-1975 הופק רימייק בכיכובה של ז'קלין ביסט וב-2000, סרט טלוויזיה בכיכובה של ניקולט שרידן.
הלן (דורותי מקגוויר) היא בחורה צעירה ונאה שעובדת כבת לוויה של גב' ווארן (אתל ברימור) בעיירה בורמונט.
גב' ווארן היא אישה חולה ששוכבת במיטה כל היום.
מטפלת בה האחות ברקר (שרה אלגוד) שהיא אינה סובלת אותה.
בבית הגדול גרים גם בנה אלברט (ג'ורג' ברנט), מזכירתה בלאנש (רונדה פלמינג), ובנה סטיב (גורדון אוליבר), הטבחית גב' אוטס (אלזה לנקסטר) ובעלה (ריס ויליאמס).
הלן איבדה את כושר הדיבור בגיל שמונה לאחר שראתה את הוריה נשרפים.
רופא העיירה ד"ר פארי (קנת סמית') רוצה להעבירה לבוסטון כדי שתקבל טיפול שיחזיר לה את כושר הדיבור.
הוא רוצה להוציא אותה מהעיירה לאחר שכמה צעירות נרצחו שם והוא שם לב שכולן סבלו ממום כלשהו בדומה להלן.
אלברט ניהל יחסים עם בלאנש היפה אבל לאחר שאחיו החורג סטיב הצעיר ממנו חזר מאירופה, הוא התחיל לנהל יחסים אתה.
בלנש לא רוצה את שניהם ומבקשת לעזוב ביחד עם הלן.
היא יורדת בגרם המדרגות הספירלי למרתף כדי לאסוף את חפציה ולא חוזרת משם.
הלן יורדת לחפש אחריה לאור נר ומוצאת אותה חנוקה.
באותו רגע יורד אחריה סטיב והיא חושדת שהוא הרוצח וכולאת אותו במחסן.
היא עולה ופוגשת את אלברט שעוקב אחריה ומודה שהוא הרוצח הסדרתי ששואף לשלמות בעולם ולכן רוצח נשים בעלות מום.
מכאן מתחיל מרדף מותח בבית.
הלן מנסה להתקשר לד"ר פארי אך לא מסוגלת להוציא מילה מהפה.
לבסוף יוצאת גב' ווארן מחדרה ויורה למוות באלברט ומתמוטטת.
הלן משחררת את סטיב ומנסה שוב להתקשר לד"ר פארי ומצליחה לראשונה לדבר למרכזן ולבקש את מספר הטלפון של הרופא.
שם השחקן/יתשם הדמותהערותדורותי מקגווירהלןאתל ברימורגב' ווארןרונדה פלמינגבלאנשמזכירהאלזה לנצ'סטרגב' אוטסעוזרת ביתג'ורג' ברנטאלברט ווארןגורדון אוליברסטיב ווארןקנט סמית'ד"ר פארירופאשרה אלגודגב' ברקראחותריס ויליאמסמר אוטסאב הבית
"בסוף זה הלחן" הוא סינגל שהוקלט על ידי הזמר הישראלי חנן בן ארי.
השיר יצא לאור ב-28 במרץ 2022. נכון לספטמבר 2025, לשיר יש למעלה מ-1.5 מיליון צפיות ביוטיוב.
באותו היום, בשעה 10 בבוקר היה אמור לצאת סינגל אחר של בן-ארי, בשם "אלא בי", אך בעקבות פיגוע הירי בחדרה החליט שזה לא נכון לעשות זאת.
בסרטון שהעלה בשעת לילה מאוחרת לפייסבוק אמר ש"הרבה דברים קורים במדינה הקטנה שלנו".
למרות שתמונת הסינגל כבר פורסמה בעמוד הפייסבוק שלו, הוא לא רצה לשחרר שיר ש"הנשמה רוצה לרקוד בו", וכך כתב לעוקביו: .
בן ארי פרסם בספטמבר 2022 גרסת הופעה של השיר במסגרת אלבומו Live 2022. חודשיים קודם לכן הוציאה להקת קולות, להקתו הראשונה של בן ארי, גרסת כיסוי של השיר.
"בסוף כל יום" הוא סינגל שהוקלט על ידי הזמרות הישראליות זהבה בן ועדן בן זקן.
השיר יצא לאור ב-28 בפברואר 2022 בהוצאת חברות התקליטים שרית הפקות והליקון ארומה מיוזיק, ונכלל בתוך אלבום האולפן השישי של בן זקן, עם או בלי לאהוב (2022).
ב-21 בדצמבר 2021 הוציאו לאור עדן בן זקן וזהבה בן את המאשאפ "טיפת מזל & לזאת שניצחה", שזכה להצלחה מסחרית וביקורות חיוביות.
שיתוף הפעולה כונה כ"היסטורי" וזאת, בנוסף לכך שבן הכתירה את בן זקן ל"יורשת שלה" במופע משותף שקיימו יחד.
לאחר שהסתיימה 2021, נודע כי בכוונת השתיים להוציא שיתוף פעולה שני יחד, בו יבצעו שיר חדש שנכתב על ידי נתנאל ששון וכפיר עזרן, בהפקתו של גיא דאן.
הוא יצא לאור בפברואר 2022, חודש לאחר יציאתו של "כמה שנים".
"בסוף כל יום" זכה לביקורות חיוביות ומעורבות מטעם מבקרי המוזיקה.
בסרוגים נכתב ש"מהרגע הראשון הרגשנו שהחיבור היה טבעי".
גם במעריב ובישראל היום סקרו את "בסוף כל יום".
בראשון מביניהם נכתב: "מדובר בשיר מצוין, הן מבחינת הליריקה והן מבחינת המנגינה, והיוצרים נתנאל ששון וכפיר עזרן עשו פה עבודה מצוינת, כמו גם המעבד והמפיק המוזיקלי גיא דאן.
אבל, וכאן מגיע האבל, אין פה יחסי כוחות – זהבה בן יודעת לשיר.
בן זקן, לפחות ממה שחוויתי בהופעותיה, זייפנית גדולה מאד וגם בהקלטות מבליח לה פה ושם זיוף כזה או אחר, וכשזמרת בסדר גודל קולי של בן, חוברת לזמרת עם יכולות קוליות מאוד מוגבלות כמו בן זקן – זה יוצר תחושה של זמרת גדולה המשתפת פעולה עם זמרת קריוקי פשוטה".
אזורתאריך יציאהפורמטחברות תקליטיםמקורכלל העולם28 בפברואר 2022הזרמת מוזיקה • הורדה דיגיטליתשרית • הליקון ארומה
בסט ובסטר היא סדרת טלוויזיה מונפשת בריטית-פינית-קנדית, שנוצרה על ידי יונס אוטי ואנטו הלרין והופקה על ידי Gigglebug Entertainment, Eye Present ו-Nelvana.
הסדרה החלה את שידוריה בממלכה המאוחדת בערוץ ניקלודיאון ב-3 בספטמבר 2022, ובקנדה בערוץ YTV ב-18 בספטמבר של אותה שנה.
טרם תחילת שידוריה בארצות בה הופקה, היא שודרה בערוץ ניקלודיאון באוסטרליה וניו זילנד ב-27 ביוני 2022; כמו כן, מספר פרקים שודרו לראשונה בערוץ ניקלודיאון באמריקה הלטינית, ניק ג'וניור באיטליה, ושירות הזרמת המדיה בליגה הערבית.
בישראל, החלה הסדרה את שידוריה בערוץ ניקלודיאון ב-9 באוקטובר 2022. בפינלנד, הסדרה צפויה לעלות לשידור בערוץ Yle TV2 ב-11 במרץ 2023, תחת השם "Eka & Helmi"; כמו כן, 26 המקטעים הראשונים של הסדרה ישוחררו באותו היום בשירות הזרמת המדיה Yle Areena .
הסדרה הסתיימה אחרי עונה אחת ב-3 בינואר 2023 ובישראל ב-21 בפברואר באותה השנה.
בסט ובסטר, זוג תאומים החיים בעיר בשם בטרוויל, הם בעלי יכולת ייחודית לבחור גוף חדש בכל יום, בניגוד לחבריהם ולשכניהם.
כך, הם יכולים לחוות את חייהם בצורה שונה לחלוטין.
בסט (Best) – כתר ורוד, אחיה של בסטר.
בסטר (Bester) – לב ירוק, אחותו של בסט.
פוטר-קוטר (Grumpy Pants) – מכנסיים חומות עם משקפיים, שכנם של בסט ובסטר המתעב אותם.
כפכף (Flip Flop) – כפכף כחול, חברתם הטובה של בסט ובסטר המנהלת דוכן משקאות.
הדיבוב העברי בוים על ידי ענת ניב, והופק על ידי ענבר שטגר עזרא באולפני דאבי דאב.
דמותמדבב/ת באנגליתמדבב/ת בעבריתבסטרופרט סימוניאןיובל בינדרבסטרקתרין דרייסדיילהדר שחף-מעייןפוטר-קוטרביל בייליגלעד קלטרכפכףקושה אנגלרנעה קשפיצקייהלומונדוג'וסף בלדרמהערן מורמר כדור-גולףאורי זלצמןסלעאקייה הנרישיר כהןגרפיפיפרל מקיענת ניבפלוטסהארייט קרמייקלשירלי לילוכפפוןבריאן בלסדיובל גרבשמיק-רופוןיובל גרבשביצוע שיר פתיחהגילן שחף
בנוסף השתתף בדיבוב העברי שמחה ברבירו.
עונהמספר פרקיםתקופת שידור מקוריתתקופת שידור בממלכה המאוחדת תקופת שידור בקנדה תקופת שידור בפינלנד תקופת שידור בישראל שידור ראשוןשידור אחרוןשידור ראשוןשידור אחרוןשידור ראשוןשידור אחרוןשידור ראשוןשידור אחרוןשידור ראשוןשידור אחרון 1 2627 ביוני 20223 בינואר 20233 בספטמבר 2022יפורסם בהמשך18 בספטמבר 2022יפורסם בהמשך11 במרץ 2023יפורסם בהמשך9 באוקטובר 202221 בפברואר 2023
"בסוף הכל חולף" הוא סינגל שהוקלט על ידי הזמר הישראלי עומר אדם.
את השיר הוציאה לאור ב-13 בפברואר 2017 חברת התקליטים NMC, והוא נכלל כרצועה ה-13 באלבום האולפן החמישי של הזמר, אחרי כל השנים.
נכון לאוגוסט 2025, לשיר יש למעלה מ-34 מיליון צפיות ביוטיוב.
"בסוף הכל חולף" נכתב והופק על ידי אורי בן ארי וסתיו שמש.
ב-8 ביוני 2017 נכנס ל במקום השישי.
ב-15 ביוני עלה למקום השלישי – המיקום הגבוה ביותר אליו הגיע.
לבסוף, ב-22 ביוני יצא מהדירוג לאחר עשרה שבועות צעידה רצופה.
במצעדי הפזמונים העברי השנתי של גלגלצ ואתר וואלה!, כאן גימל ושל "mako", ערוץ 24 ותחנות הרדיו האזוריות דורג במקומות הרביעי, העשירי והרביעי בהתאמה.
"בסוף יהיה טוב..." (מוכר כ"יהיה טוב") הוא סינגל שהוקלט על ידי הזמרת-יוצרת הישראלית דנה אינטרנשיונל.
את השיר הוציאה לאור בדצמבר 2002 חברות התקליטים דנה מיוזיק ו-IMP רקורדס כסינגל השישי מתוך אלבום האולפן השביעי שלה, החלום האפשרי (2002).
כמו כן, הוא נכלל במארז התקליטורים, אוסף הסינגלים (2003).
"בסוף יהיה טוב..." הוא שיר בעל אופי מחאתי על החיים הקשים ב (על-אף שישנה בו רמיזה לאסון מגדלי התאומים בארצות הברית), ועל ההתמקדות של הפרט באירועים שוליים של החיים עצמם.
מילותיו מציגות אדם המביט על נוף מחלונו בביתו, ורואה אסונות שפוקדים את סביבתו – .
בפזמון פונה אינטרנשיונל אל מישהי בנימה אירונית – – ובעצם מלגלגת למי שעסוק בבעיות האישיות והזניחות שלו (עליהן נהוג לומר, "יש עוד תקווה, בסוף יהיה טוב") ולא מתייחס לצרות עולמיות.
עטיפתו מציגה עיר מוכת אסון, שנראית אחרי רעידת אדמה או מתקפת טרור.
ברשימת השירים של האלבום החלום האפשרי נקרא השיר "יהיה טוב", אולם דיסק השדרים שיצא תויג בשם "בסוף יהיה טוב...".
הוא נכתב והולחן על ידי רגב דהן, וקיבל אהדה רחבה מתחנות הרדיו בישראל.
אזורתאריך יציאהפורמטחברת תקליטיםמקורעולםדצמבר 2002תקליטורדנה • IMP
"בסוף מעגל" הוא אלבומו הרביעי של הזמר הישראלי אריק סיני, שיצא לאור ב־1983.
מהאלבום התפרסמו השירים "בסוף מעגל" ו"ילד ירוק".
ב־1983 טסו סיני, יהונתן גפן ושלום חנוך ללונדון בעקבות הצעה של המפיק היהודי אנגלי דייוויד פָּרְדוֹ.
פרדו, שביקר בישראל באותה תקופה, חשב שנוצר ואקום בשוק העולמי בעקבות התאסלמותו של קט סטיבנס שש שנים קודם לכן, ושאריק סיני יוכל למלא תפקיד במילוי הרִיק הזה.
הוא הציע לסיני לבוא ללונדון ולהקליט שם תקליט באנגלית.
בלונדון חיכו לסיני חומר כתוב ומוכן לביצוע, אולפן ונגנים, שאותם ארגן פרדו.
עם זאת, סיני הציע לפרדו להקליט את החומר הזה בעברית ורק אחר כך באנגלית, והשירים הוקלטו בעברית.
את הנוסח העברי לשירים החדשים כתב יהונתן גפן, ובהפקה המוזיקלית עזר שלום חנוך.
הכנת התקליט, שנקרא "בסוף מעגל", נמשכה כמעט שנה, ואותה בילה סיני בקו תל אביב—לונדון.
בעקבות התקליט הועלתה גם תוכנית יחיד באותו שם שאיתה הופיע סיני ברחבי ישראל 650 פעמים.
מהאלבום התפרסמו השירים "בסוף מעגל" (לחן ומילות המקור באנגלית: קני יאנג ) ו"ילד ירוק" (לחן: חואן פרדו), אך האלבום לא הצליח מבחינה מסחרית.
לשיר "בסוף מעגל" הוקלטה סקיצה עם התזמורת הסימפונית של לונדון.
מילות הגרסאות העבריות: יהונתן גפן
אלן גרהאם – כלי הקשה
ניהול מוזיקלי ועיבודים – סאי (סיריל) פיין
טכנאי קול [עוזר] – כריס שלדון
בסט ביי היא קמעונאית אמריקאית של מוצרי אלקטרוניקה וטלפונים סלולריים שבסיסה בריצ'פילד, מינסוטה.
לחברה פעילות בינלאומית בקנדה, ובעבר פעלה בסין עד פברואר 2011, ובמקסיקו עד דצמבר 2020. החברה פעלה גם באירופה עד 2012. החברה דורגה במקום ה-94 ברשימת Fortune 500 לשנת 2022, של התאגידים הגדולים בארצות הברית לפי סך ההכנסות.
בישראל פעלה בעבר חברה בשם זהה, שגם הייתה קמעונאית של מוצרי אלקטרוניקה אך לא היה לה קשר לחברה האמריקאית.
החברה הישראלית נוסדה ב-1988 על ידי האחים שטראוכלר, ב-2003 נרכשה על ידי רשת הום סנטר, שהייתה בשליטת אליעזר פישמן, ונסגרה בעקבות פשיטת הרגל של פישמן.
הרשת נוסדה על ידי ריצ'רד מ.
שולץ וג'יימס ווילר ב-22 באוגוסט 1966, כחנות אלקטרוניקה המתמחה במערכות סטריאו בשם Sound of Music, בסנט פול, מינסוטה.
שולצה מימן את פתיחת החנות הראשונה שלו בחסכונותיו האישיים ובמשכנתא שנייה שנטל על בית משפחתו.
ב-1969 היו לרשת שלוש חנויות ושולץ רכש את שותפו העסקי.
Sound of Music הפעילה תשע חנויות ברחבי מינסוטה עד 1978.
בשנת 1981, החנות של הרשת ברוזוויל, מינסוטה, שהיה באותה תקופה הגדולה והרווחית ביותר של הרשת, נפגע על ידי טורנדו.גג החנות עף ואולם התצוגה נהרס, אך המחסן נותר שלם.
בתגובה, החליט שולזה לערוך "מכירת טורנדו" של מלאי פגום ועודף בחניון החנות שניזוקה.
הוא הזרים את יתרת תקציב השיווק שלו לפרסום המכירה, והשתמש לראשונה בסיסמה "בסט ביי".
החנות הרוויחה יותר במהלך ארבעה ימי המכירה מאשר בחודש טיפוסי.
ב-1983, היה לרשת מחזור מכירות שנתי של כ-10 מיליון דולר, ושמה שונה ל-Best Buy Company, Inc.
מאוחר יותר באותה שנה, בסט ביי פתחה את חנות ענק ראשונה בברנסוויל, מינסוטה.
עם מודל עסקי של מכירה בכמויות גדולות במחיר נמוך.
כבר בשנה הראשונה שלה, לחנות הענק ברנסוויל היה מחזור מכירות גדול יותר מכל שאר חנויות הרשת ביחד.
בסט ביי ביצעה הנפקה ראשונה לציבור ב-1985, ושנתיים לאחר מניות החברה החלו להיסחר לראשונה בבורסת ניו יורק.
בשנת 1988 הציגה החברה קונספט חנות חדש שהחליף את השעצובו בסגנון חנויות בסגנון תעשייתי עם תאורה עמומה בחנויות מוארות ואופנתיות יותר.
החנויות גם החלו להציב את כל המלאי ברצפת המכירה ולא בחדר מלאי, היו עם פחות אנשי מכירות ובחנות סיפקו יותר מידע על כל מוצר ללקוחות.
החבר גם הפסיקה לתת עמלות לאנשי המכירות בחנויות.
סביבת המכירה נטולת העמלות יצרה סביבת קניות רגועה יותר נקייה מטקטיקות מכירה בלחץ גבוה הנהוגות בחנויות אחרות, אך לא הייתה פופולרית בקרב אנשי המכירות והספקים.
מוטרדים מכך שהמוצרים שלהם לא יידחפו יותר על ידי אנשי מכירות, חלק מהספקים כמו Maytag, Whirlpool וסוני הפסיקו למכור לחלוטין בחנויות Best Buy.
הספקים חזרו לאחר שהמכירות וההכנסות של Best Buy גדלו בעקבות השקת הקונספט החדש.
ב-1992 הגיעה החברה לראשונה להכנסות שנתיות של מיליארד דולר.
בשנת 1999, Best Buy נוספה למדד S&P 500 של חברת סטנדרד אנד פורס.
בשנת 2000, בסט ביי הקימה את Redline Entertainment, לייבל מוזיקה עצמאי וחברת הפצת סרטוני ספורט אקשן.
החברה רכשה את Magnolia Hi-Fi, Inc., קמעונאית אודיו-וידאו שפעלה בקליפורניה, וושינגטון ואורגון, בדצמבר 2000.
בשנת 2001, בסט ביי רכשה את רשת האלקטרוניקה Future Shop Ltd, רשת קנדית שבסיסה בקולומביה הבריטית, שהייתה כניסתה הראשונה לפעילות מחוץ לארצות הברית.
באותה שנה גם רכשה את רשת חנויות המוזיקה הגדול בארצות הברית "מיוזיקלאנד", עם 900 חנויות שפעלו בשמות Sam Goody, Suncoast Video ו-Mediaplay.
אולם בעקבות הירידה המהירה במכירת תקליטורים צברה הרשת הפסדים, ולאחר כשתיים נמכרה לחברת ההשקעות סאן קפיטל פרטנרס (Sun Capital Partners).
ביולי 2002 בראד אנדרסון ירש את ריצ'רד שולץ כמנכ"ל בסט ביי.
אנדרסון החל לעבוד בבסט ביי ב-1973 בזמן שלמד בבית הספר.
בספטמבר אותה שנה, בסט ביי פתחה את החנות הראשונה תחת המותג Best Buy בקנדה.
באוקטובר, Best Buy רכשה את Geek Squad ממיניאפוליס, אז חברה לתיקון מחשבים ביתיים 24 שעות ביממה עם משרדים במיניאפוליס, שיקגו, לוס אנג'לס וסן פרנסיסקו.
בשנת 2003 מספר חנויות Best Buy בארצות הברית חצה את רף ה-600 החנויות והחברה פתחה את משרד רכש בשאנגחאי.
במאי 2006, בסט ביי רכשה את השליטה בקמעונאית מוצרי החשמל הסינית Jiangsu Five Star Appliance תמורת 180 מיליון דולר.
בזמן העסקה, ג'יאנגסו הייתה רשת מוצרי החשמל הרביעית בגודלה בסין עם 193 חנויות בשמונה מחוזות ביוני, החברה פתחה מתחמים של Geek Squad באופיס דיפו באורלנדו, פלורידה.
בינואר 2007, החנות הראשונה ממותגת Best Buy בסין נפתחה בשנחאי.
במרץ 2007, Best Buy רכשה את Speakeasy, ספקית שירותי VOIP, נתונים ו-IT בפס רחב מסיאטל.
הרכישה הייתה בשווי 80 מיליון דולר, ועל פי תנאי העסקה, Speakeasy החלה לפעול כחברה בת בבעלות מלאה של בסט ביי.
מוצרי החברה הפכו גם לחלק מהשירות לעסקים של Best Buy.
בפברואר 2008, בסט ביי פתחה את החנות הראשונה שלה בסן חואן, פוארטו ריקו.
כמו כן, במרץ החלה החברה לקדם את פורמט הדיסק האופטי של Blu-ray על פני פורמט HD DVD, מהלך שבסופו של דבר תרם להחלטתה של חברת טושיבה להפסיק את שיווק נגני ה-HD DVD.
במאי, החברה רכשה 50% מהחטיבה הקמעונאית של The Carphone Warehouse, קמעונאית טלפונים ניידים שבסיסה בלונדון, אנגליה תמורת 2.1 מיליארד דולר.
אחר כך הקימה 11 סניפים של רשת בסט ביי בבריטניה, אך הם נסגרו לאחר כשנתיים בעקבות הפסדים כבדים.
ביולי 2008, Best Buy הודיעה שהיא תתחיל למכור כלי נגינה וציוד נלווה בלמעלה מ-80 מהחנויות הקמעונאיות שלה, מה שהופך את החברה למפיצת כלי הנגינה השנייה בגודלה בארצות הברית.
בסט ביי הפכה למוכרת הקמעונאית הראשונה של האייפון של אפל בספטמבר.
מאוחר יותר באותו חודש, החברה הסכימה לרכוש את נאפסטר תמורת 121 מיליון דולר.
בדצמבר, בסט ביי פתחה את החנות הראשונה שלה במקסיקו.
בפברואר 2009, Best Buy מינפה את השותפות שלה עם The Carphone Warehouse כדי להשיק את Best Buy Mobile, קמעונאית סלולרית עם חנויות עצמאיות שנפתחו בקניונים ובמרכזי מרכז עירוניים.
נקודות מכירה של Best Buy Mobile נוספו גם בכל החנויות של המותג Best Buy.
בנובמבר 2009, Best Buy שיתפה פעולה עם CinemaNow של Roxio כדי להשיק שירות סטרימינג לפי דרישה שאפשר סטרימינג מכל מכשיר אינטרנט שנמכר על ידי Best Buy.
בדצמבר 2009, Best Buy פתחה את החנות הטורקית הראשונה שלה באיזמיר.
באפריל 2012, בריאן דאן התפטר מתפקיד המנכ"ל בעקבות מערכת יחסים עם עובדת צעירה.
החקירה הפנימית פורסמה במאי 2012 וטענה כי מייסד ויו"ר בסט ביי ריצ'רד שולץ ידע על מערכת היחסים הבלתי הולמת של דאן ולא הודיע לדירקטוריון בסט ביי, והוא אולץ להתפטר מתפקיד יושב ראש החברה שלו.
אחר כך הגיש, ללא הצלחה, הצעה לרכישת החברה והפיכתה לחברה פרטית.
הרשת מינתה למנכ"ל את הובר ג'ולי, לשעבר מנכ"ל רשת המלונות קרלסון, לאחר כמה חודשי חיפוש בעקבות פרישתו הפתאומית של המנכ"ל בריאן דאן.
באפריל 2013, בסט ביי יצאה מפעילות באירופה כשמכרה את 50% ממניותיה במיזם המשותף שהקימה, בחזרה לקמעונאית הטלפונים הניידים בבריטניה Carphone Warehouse, תמורת כ-775 מיליון דולר.
בדצמבר 2013 רכשה את נכסי חברת סופורט ספייס הישראלית, חברה שסיפקה שירותי תמיכה מקוונים במודל של שותפים עסקיים.
ב-1 במרץ 2018, החברה הודיעה כי תסגור את 250 חנויות Best Buy Mobile העצמאיות שלה בארצות הברית עד סוף מאי, בשל הכנסות נמוכות ועלויות גבוהות.
ב-2 ביולי 2018, Best Buy הודיעה שהיא מצמצמת את כמות שטחי החנות המוקדשים למכירת מוזיקה פיזית, תוך ציון הפופולריות של שירותי הסטרימינג כמי שהפחיתה את המכירות.
למרות עלייה במכירות של ציוד מחשבים עקב עלייה בעבודה מרחוק במהלך מגפת COVID-19, בסט ביי פיטרה למעלה מ-5,000 עובדים בתחילת 2021 ואילצה רבים אחרים למשרות חלקיות.
באוגוסט 2022, בסט ביי הודיעה שהיא תפטר עובדים לאחר אזהרות על מכירות חלשות יותר, והחברה חתכה את התחזית שלה לשארית 2022.
ב-13 באוקטובר 2023, בסט ביי הודיעה כי תפסיק את המכירות של מדיית דיסק פיזית (DVD ובלו-ריי) הן בחנות והן באינטרנט בתחילת 2024.
"בסוף הכל יהיה בסדר" הוא סינגל שהוקלט על-ידי הזמר הישראלי ליאור נרקיס ויצא לאור ב-20 בדצמבר 2023.
השיר נכתב והולחן על-ידי אבי אוחיון ואופיר כהן והופק מוזיקלית על-ידי אופיר כהן ושמעון יחיא.
השיר יצא כתגובה לתחושות הקשות בעם הנוגעות למלחמת חרבות ברזל, ונרקיס סיפר כי השיר עוסק בסערת הרגשות הקולקטיבית, ונוצר מתוך כמיהה לטוב ולחזרה לחיים שפויים.
עם צאתו, זכה השיר להשמעות מרובות בתחנות הרדיו בישראל, ובשיאו אף היה לשיר המושמע ביותר במצעד השבועי של מדיה פורסט.
כמו כן, קיבל נרקיס שבחים מהמבקרים על יכולתו לעורר תקווה גם בזמנים קשים ביותר, ועל תיעול רגשותיו בצורה מוצלחת ורגישה.
הווידאו קליפ של השיר בוים על-ידי דורון סרי והועלה לערוץ היוטיוב של ליאור נרקיס ב-20 בדצמבר 2023. הקליפ שוזר רגעים ישראלים קולקטיביים כגון הנחת תפילין וחתונות.
נכון לינואר 2023, מונה הצפיות של הקליפ עומד על כחצי מיליון צפיות.
בסוף עוד ניפגש הוא סינגל שהוקלט על ידי אליעד נחום, אשר יצא לאור ב-18 בדצמבר 2023. השיר הגיע למקום השני במצעד השבועי של מדיה פורסט.
נכון לספטמבר 2025 לשיר יש למעלה מ-460 אלף צפיות ביוטיוב.
השיר נכתב והולחן על ידי אליעד נחום ואלון פרץ.
השיר הגיע למקום השני במצעד השבועי של מדיה פורסט.
"בסוף יום" הוא סינגל שהוקלט על ידי הזמרת הישראלית שירי מימון.
את השיר הוציאה ב-9 בספטמבר 2012 לאור חברת התקליטים הליקון כסינגל השלישי מתוך אלבומה השלישי של מימון, "שלג בשרב".
"בסוף יום" נכתב והולחן על ידי עידן רייכל, והופק על ידי תומר בירן.
השיר מתאר תהליך של התחדשות והתבגרות, שבו הדוברת סוגרת דלתות ישנות ומבקשת להתחיל מחדש.
היא מדברת על העצמה אישית, תוך הדגשה שהיא כבר לא הילדה שהייתה פעם ולא בורחת מעצמה או מאחרים יותר.
השימוש בדימויים כמו "רוח האוספת בסערה" ו"מים סוערים וסוחפים" מסמל את הכוחות הפנימיים שלה ואת היכולת להתמודד עם אתגרים ולהמשיך הלאה, כשהיא נעה בכוחות עצמה קדימה עם עוצמה, גם אם הדרך מלאה במכשולים.
בבית השני, היא מדברת על מה שנשאר לה אחרי יום מלא מאבקים – חלום ותקווה שממשיכים להניע אותה.
הכוכבים שבשמיים מסמלים חיים חדשים ואור שמעודד אותה גם ברגעים קשים, כשהיא לעיתים שוכחת את המטרות שלה.
בסיום קוראת לעצמה לרוץ קדימה, להתמיד ולהתמודד עם האתגרים, תוך הבנה שחשוב להמשיך לנסות, לא לפחד ליפול ולדעת לקום מחדש, עם ראייה לעתיד והתרוממות נפש.
ב-18 באוקטובר 2012 נכנס ל במקום השלישי, ורשם את שיאו בדירוג.
צעידתו נמשכה ארבעה שבועות רצופים עד 15 בנובמבר.
ב-11 באוקטובר הוצג כמועמד לכניסה למצעד הפזמונים השבועי של רשת ג'.
בשבוע שלאחר מכן דורג במקום התשיעי ורשם את שיאו במצעד.
צעידתו נמשכה תשעה שבועות רצופים עד 20 בדצמבר.
החנות הראשונה של הרשת נחנכה בנובמבר 1988, באולם תצוגה בשטח 700 מ"ר, בדרך פתח תקווה 50 בתל אביב.
שעל גג הבניין הוצבו שלטי ענק ובחנות הוצעו 1,200 מוצרי חשמל שונים.
החנות זכתה להצלחה רבה מאחר שהציעה מחירים תחרותיים, מגוון מוצרים ואספקה מיידית.
החנות גם הייתה פתוחה משמונה בבוקר ועד חצות.
ב-1993 הקימה שני סניפים, בירושלים ונתניה, הכריזה על תוכנית לביצוע הנפקה בבורסה ועל הקמת עוד 13 חנויות.
ב-1997 היו לרשת 12 סניפים והיא שוב הודיעה שהיא מתכוונת לגייס כ-20 מיליון שקל בהנפקה בבורסה של תל אביב.
אחר כך החלו מגעים למיזוג עם רשת שקם אלקטריק, אך לבסוף סוכמה עסקה בה רכש איש העסקים אליעזר פישמן 49% מהרשת, לפי שווי חברה של 10 מיליון דולר.
פשימן החזיק באותה עת במספר רשתות שיווק בם הום סנטר, איי.די.דיזיין וטויס אר אס באמצעות חברת פישמן רשתות, והוא ביקש לשלב את פעילות "בסט ביי" עם רשתות אלו.
ביולי רכשה הום סנטר 51% ממניות "בסט ביי" שהחזיקו האחים שטראוכלר ובוצע איחוד של הפונקציות הניהוליות, הלוגיסטיות והמסחריות של שתי הרשתות במטרה לחסוך בעלויות.
בסוף 2005 השיקה "בסט ביי" תת-רשת חדשה בשם "ביג בוקס" שהתמחתה במכירת אלקטרוניקה ביתית, מחשוב וגאדג'טים.
תחילה הוסבו שתי החנויות בצומת בילו ובמתחם מחסני הרכבת מול קניון איילון ברמת גן לפרומט של "ביג בוקס" והושם בהם דגש על חוויית הקנייה ותינתן אפשרות לצרכנים לחוות את השימוש במוצרים.
בשנת 2009 מנתה הרשת 17 סניפים עוד 7 סניפים של תת-הרשת "ביג בוקס".
בנובמבר 2009 רכשה יבואנית מוצרי החשמל והאלקטרוניקה ניופאן 26% מהרשת לפי שווי של 80 מיליון שקל.
בסוף 2012 נקלעה הרשת לקשיים תזרימיים, שבעקבותיהם דרשה דחיית תשלומים מהספקים.
הרשת פעלה באותה עת בהפסד ואליעזר פישמן, שצבר חובות של כ-4.5 מיליארד שקל, לא יכול היה לספק לה מימון.
לבסוף קיבלה בסט ביי את אישור הממונה על ההגבלים העסקיים דאז להתמזג עם חברת מיניליין, בעלת רשת א.ל.מ..
זמן קצר לאחר הרכישה החליטה מיניליין למחוק את רשת בסט ביי והמשיכה להפעיל את ביג בוקס כרשת יוקרתית יותר בה נמכרו מוצרי חשמל מתקדמים טכנולוגית לצד רשת א.ל.מ המתמקדת במכירת מוצרי חשמל "לבנים".
להסב את שבעת סניפי תת-הרשת ביג בוקס הנותרים לסניפי א.ל.מ., לאחר סגירת שבעה סניפים של הרשת.
"בסוף הדרך" הוא שיר שכתב המשורר נתן יונתן ויצא לאור בספר שיריו "שירים לאורך החוף" בשנת 1962, בהוצאת ספרית הפועלים.
השיר הולחן על ידי גידי קורן, והתפרסם בסוף שנות ה-70 בשם "בכל מקום" (על מילות הפתיחה של השיר) בביצוע להקת האחים והאחיות.
קורן הלחין שירים רבים של המשורר נתן יונתן, כגון "שני אלונים", "אם העולם" ו"כמו בלדה".
השיר "בכל מקום" ("בסוף הדרך") בלחנו של קורן, יצא לאור בשנת 1979 באלבומם הרביעי של הלהקה, "בכל מקום - שירי משוררים".
בשנת 1987, הלחין ועיבד את השיר המוזיקאי והיוצר אילן וירצברג, והא יצא לאור כתקליט שדרים בביצועה של הזמרת סימה עמיאל.
בשנת 2014, במלאת עשור לפטירתו של נתן יונתן, הקליטה את השיר, הזמרת דורית ראובני, בלחן חדש שכתב מוני אמריליו, לתוכנית הרדיו "ציפורי שיר" ברשת ג'.
השיר הגיע למקום ה-27 במצעד הפזמונים העבריים השנתי לשנת התשל"ט-1979 של רשת ג', ולמקום ה-16 במצעד השנתי של גלי צה"ל.
בסטון היא עיירה ורשות מקומית בוולוניה, השוכנת במחוז לוקסמבורג שבחבל הארדנים בבלגיה.
בשנת 2024 מספר התושבים בעיירה עמד על 16,921 נפש.
הרשות המקומית כללה את הנפות הבאים: בסטון, לונגווילי, נוביל, וילר-לה-בון-או ווארדין.
היא ממוקמת על רכס בחבל הארדנים בגובה של 510 מטרים מעל פני הים.
ב-2 בדצמבר 2024, היא התמזגה עם Bertogne לרשות מקומית חדשה.
בתקופת הכיבוש הרומי הייתה באזור בסטון התיישבות של שבט הטרוורי, אחד משבטי הגאלים.
גרסה של השם "בסטון" הוזכרה לראשונה רק מאוחר יותר, בשנת 634, כאשר האדון המקומי העביר את האזור לרשות מנזר סן-מקסימן הסמוך לטריר.
כעבור מאה שנה עבר אזור בסטון לשליטת מנזר פרים הסמוך.
העיירה בסטון ושוקיה הוזכרו שוב במסמך משנת 887. עד המאה ה-13, היינריך השביעי, קיסר האימפריה הרומית הקדושה והרוזן של לוקסמבורג, הטביע מטבעות בעיירה.
בשנת 1332 העניק בנו, יוהאן העיוור, לעיירה כתב זכויות והורה להקיפה בחומות הגנה, שחלק מהן, המכונה "פורט דה טרֵוֵוה" (Porte de Trèves), עדיין קיים.
בשנת 1451 סופחו שטחי רוזנות לוקסמבורג לדוכסות בורגונדיה, ובעקבות זאת הפכה בסטון לחלק מנחלות הכתר הספרדי כאשר יורש העצר הבורגונדי, קרלוס, הוכתר למלך ספרד בשנת 1516.
חומות העיירה היו יעילות בהגנה עליה בתקופות הסוערות שבאו לאחר מכן.
כלכלת העיירה אף שגשגה, בזכות תהילת ירידיה החקלאיים ושוקי הבקר.
בשנת 1602 הצליחו החומות להדוף מתקפה של כוחות רפובליקת הולנד.
בשנת 1688 הורה לואי ה-14, מלך צרפת, על פירוק החומות, כאשר העיירה נכבשה על ידי הכוחות הצרפתיים במהלך מלחמת תשע השנים.
המאה ה-19 ועצמאותה של בלגיה היו אוהדים לבסטון, שכן מוצרי היער וירידי הבקר שלה נודעו יותר בחוץ לארץ.
כמה קווי רכבת נבנו כדי לקשר אותו לעיירות השכנות.
כל זה הסתיים עם הכיבוש הגרמני במהלך מלחמת העולם הראשונה.
המאה ה-19 ועצמאותה של בלגיה היטיבו עם בסטון, שכן מוצרי היער שלה וירידי הבקר זכו להכרה רחבה יותר מחוץ למדינה.
נבנו מספר קווי רכבת שקישרו אותה לערים שכנות.
כל זה הגיע לקצו עם הכיבוש הגרמני במהלך מלחמת העולם הראשונה.
בסטון שוחררה על ידי בעלות הברית ב-10 בספטמבר 1944, אך הותקפה מחדש על ידי כוחות גרמניים כעבור מספר חודשים.
תוכניתו של אדולף היטלר הייתה להשתלט מחדש על אזור הארדנים, לפצל את הכוחות הבריטיים והאמריקאיים, ולאחר מכן להתקדם ולכבוש מחדש את הנמל האסטרטגי אנטוורפן ובכך לנתק את קו האספקה המרכזי של בעלות הברית.
הקרב על הבליטה החל ב-16 בדצמבר, כאשר ארטילריה של הוורמאכט, ניצלה את תנאי הקור והערפל, תקפה את הדיוויזיות האמריקאיות שהיו פרושות בדלילות סביב בסטון.
כעבור מספר ימים, הגיעו לעיירה הבריגדיר גנרל אנתוני מקאוליף והדיוויזיה המוטסת ה-101, יחד עם כוחות מהדיוויזיה המשוריינת העשירית ומהדיוויזיה המוטסת ה-82, כדי לבצע מתקפת נגד.
לאחר קרבות עזים, הם כותרו בתוך העיירה.
ב-22 בדצמבר, שליחים גרמנים דרשו את כניעת הכוחות האמריקאיים, אך מקאוליף השיב בתשובה לקונית: "שטויות!" (Nuts!).
למחרת התבהרו השמים, דבר שאפשר לחילות האוויר של בעלות הברית לתקוף חזרה ולהצניח אספקה חיונית של מזון, תרופות ונשק לכוחות הקרקע.
ב-26 בדצמבר, הארמייה השלישית של צבא ארצות הברית, בפיקודו של הגנרל ג'ורג' פטון, הגיעה אל העיירה ושברה את המצור.
סיומו הרשמי של קרב בסטון התרחש שלושה שבועות לאחר מכן, כאשר כל הלחימה באזור הסתיימה.
בסטון היא נקודת הסיום של "דרך החירות" (Liberty Road), דרך הנצחה המציינת את מסלול התקדמות כוחות בעלות הברית במהלך שחרור אירופה, וכן את מסלול הארמייה השלישית של צבא ארצות הברית, אשר שחררה את בסטון.
בסטון שוכנת באזור הארדנים הבלגי, במזרח מחוז לוקסמבורג.
העיירה נמצאת במרחק של 12 קילומטרים מגבול לוקסמבורג.
גובהה 515 מטרים מעל פני הים, על קו רכס המפריד בין אגן הניקוז של נהר הריין לבין אגן הניקוז של נהר המז.
בסטון היא הרשות המקומית התשיעית בגודלה בבלגיה והשלישית בגודלה במחוז (אחרי ליברמון-שביניי ולגליז).
מבחינת האוכלוסייה, היא הרשות המקומית הרביעית בגודלה במחוז, אחרי ארלון, מארש-אן-פאמן ואובן.
המעלה ה-50 של קו הרוחב הצפוני חוצה את העיירה.
הרשות המקומית של בסטון מורכבת מחמישה אזורים מנהליים: בסטון עצמה, לונגווילי, נוביל, וילר-לה-בון-או וורדן.
אזורים אלה היו רשויות נפרדות עד לאיחוד הרשויות בשנת 1977. כל אחד מהם כולל מספר כפרים.
בסטון: ביזורי, שיפונטיין, המרול, אי-לה-הסה, אי-לה-פרה, סאווי, סנונשאפס ;
לונגווילי: אל-חז, ארלונקור, בורסי, הוריטין, מיכפס, מוינט, אובורסי ;
נוביל: קוברו, פאנו, פוי, הארדיני, לוזרי, רצ'אמפס, רקון, וו, וויקורט ;
וורדין: בנונשאמפ, בראס, הארזי, מגרת, מרנווז, מרווי, מונט, נפה.
לבסטון אקלים אוקיאני, בדומה לשאר בלגיה, אך עם השפעות יבשתיות בולטות יותר בשל מיקומה בפנים הארץ ובגובה רב יותר בהשוואה לאזורים נמוכים הקרובים לאוקיינוס האטלנטי.
אף על פי כן, החורפים באזור מתונים יחסית לקו הרוחב שבו היא נמצאת, כאשר שלג וכפור הם תופעות נפוצות, אך ממוצע הטמפרטורות נותר מעט מעל נקודת הקיפאון.
מוזיאון הדיוויזיה המוטסת ה-101 כולל דיורמות ומייצגים נוספים המתארים את חוויותיהם של חיילים ואזרחים במהלך המצור על העיירה במלחמת העולם השנייה.
מוזיאון קסרקטין בסטון מופעל על ידי צבא בלגיה והכניסה אליו חופשית.
המוזיאון שוכן במבנה ששימש כמפקדה של הדיוויזיה המוטסת ה-101 של ארצות הברית במהלך המצור על בסטון.
במוזיאון מוצגת אוסף רחב של טנקים וכלי רכב צבאיים ששוחזרו, וכן סיור מודרך בקסרקטין התת-קרקעי, הכולל חפצים של הכוחות האמריקניים, הגרמניים והבריטיים.
הבסיס ("קסרנה") ממוקם כ-5 רחובות מכיכר סן-פייר.
בתוך המוזיאון נמצא המשרד התת-קרקעי שבו הגנרל אנתוני מקאוליף השמיע את תגובתו המפורסמת "Nuts!" לדרישת הכניעה של הגרמנים.
חדרים נוספים במוזיאון מציגים תותחים, נשק קל, ציוד רדיו וציוד רפואי.
סיור במוזיאון נערך בהדרכת מומחים מצבא בלגיה.
במוזיאון המלחמה של בסטון יש חפצי מלחמה רבים וסרטונים המשחזרים את החוויה של קרב הבליטה למבקרים.
שער טריר (Porte de Trèves), שהיה חלק מהחומות ההגנתיות שהוקמו במאה ה-14 על ידי יוהאן העיוור, עדיין קיים וניתן לראותו.
המגדל הרומנסקי של כנסיית סנט פייר ואגני הטבילה שלו מתוארכים אף הם מימי הביניים.